google/wiki40b huggingface dataset:
Henrik Steffens Hagerup

Bakgrunn

Henrik Steffens Hagerup var sønn av Caspar Peter Hagerup (1777–1840) som var by- og rådstueskriver i Kalundborg, senere sorenskriver i Flekkefjord. Moren het Ulrikke Eleonore Steffens (død 1852), søsteren til Henrik Steffens (1773–1845), filosof.  Han var bror til forfatterinnene Emma Hagerup (1812–85) og Augusta Hagerup (1814–98).

Militær

Han gikk på Søkadetinstituttet ved Fredriksvern 1819–24 og ble sekondløytnant i marinen. Videre studerte han i Breslau og ved Den militære høyskole i Kristiania 1826–27.  Som premierløytnant var han 1828–32 detaljør og hydrograf for den nordlandske kystoppmåling, et virke han fortsatte 1835–38 som trigonometrist ved Norges geografiske oppmåling fra Tromsø til Vadsø.
I tiden 1840–47 underviste han ved Søkadetinstituttet foruten å være marinens tøymester 1841–56 og å sitte i diverse kommisjoner. Han fikk opprykk til kapteinløytnant i 1841 og kaptein i 1854. Han ble innvalgt på Stortinget i 1848, 1851 og 1854 for Jarlsberg og Larviks amt, alltid som medlem av militærkomiteen.  Etableringen av Den tekniske skole i Carljohansvern (senere Horten tekniske fagskole) kom som følge av at han  den 14. august 1854 tok saken opp i Stortinget.
Fra 1855 Henrik Steffens Hagerup han medlem i en kommisjon for Udarbejdelse af en Plan for Rigets fremtidige Søstyrke.

Minister

Han ble kontreadmiral i 1856, og utnevnt til statsråd den 31. mars 1856, som leder for Marinedepartementet. Han holdt stillingen til 1. oktober 1859, erstattet av Hans Christian Petersen, som forøvrig hadde vært hans stedfortreder i to perioder da Hagerup måtte være minister i Sverige.
NGC 5256

NGC 5256 (også katalogisert Mrk 0266, I Zw 067 og KPG 388) er et par kolliderende galakser som ligger ca. 350 millioner lysår unna jorden i stjernebildet Store bjørn. Galaksene er sterkt deformerte og viser på infrarøde og lengre bølgelengder tegn på eksplosiv stjernedannelse. Begge galaksene inneholder aktive galaksekjerner.
Judo under Stillehavslekene 1987

Judo under Stillehavslekene  1987. Judo var en av flere sporter som var med i de åttende stillehavslekene som ble arrangert i Nouméa på Ny-Caledonia i perioden 8. til 20. desember 1987. Det var sjette gangen som judo var med på programmet under stillehavslekene. Det ble konkurrert i ni klasser, åtte individuelle og en lagkonkurranse, kun for menn -ble beste nasjon med fem gullmedaljer foran Fransk Polynesia med en.
Litteraturhus Lillehammer

Litteraturhus Lillehammer er et samarbeid mellom Lillehammer bibliotek, Nansenskolen, Høgskolen i Innlandet, Norsk litteraturfestival – Sigrid Undsetdagene, og fra og med 1. januar 2019, også Stiftelsen Lillehammer Museum. Arrangementene startet høsten 2012. Våren 2014 bevilget Lillehammer kommune midler til en 50 prosent stilling som sikret den videre drift.
Programkoordinator fra og med januar 2018 er Cathrine Strøm.
Litteraturhus Lillehammer skal være en arena for litteraturopplevelser og aktuell debatt. Programmet består blant annet av aktuell samfunnsdebatt, panelsamtaler, bokbad, dybdeintervjuer og gratis barnearrangement.
Selve arrangementsarenaen ligger på «Torget», midt i biblioteket, med sceneløsning, lyd og lys, og en publikumskapasitet på opptil 250.
Lillehammer ble høsten 2017 tildelt status som UNESCO Creative City of Literature, og Litteraturhus Lillehammer er en av de sentrale arenaene i Litteraturbyen Lillehammer.
Syrias flagg

Syrias flagg i dagens form ble tatt i bruk på nytt i 1980. Det var også flagget til den tidligere Forente arabiske republikk.
Ankomst

Ankomst er et musikkalbum med Gjermund Larsen trio, utgitt i 2008. Dette er trioens debutalbum.
Skolefritidsordning

Skolefritidsordning (SFO) er et frivillig, kommunalt tilbud for elever på første til fjerde årstrinn i barneskolen i Norge. Barn med spesielle behov har plass frem til 7. klasse. Hver kommune har sin egen skolefritidsordning.
Foresatte som trenger tilsyn til barna lengre enn skoletid, for eksempel på grunn av egen jobb, kan la barna gå på SFO før og etter vanlig skoletid, ofte fra klokka 07 til skolestart og fra skoleslutt til 17 hver skoledag. SFO har vanligvis stengt i romjula, påskeuka og i fellesferien i juli. Selv om skolefritidstilbudet som oftest foregår i skolens lokaler og rektor er formelt ansvarlig, er det ikke et pedagogisk tilbud med undervisning. I stedet kan barna leke, spille, drive med formingsaktiviteter, lese lekser og så videre under oppsyn av voksne. Barna får også mat på SFO.
Innholdet samt organiseringen er et kommunalt ansvar, men det eksisterer også private skolefritidsordninger.
Fra 1950- til 1980-tallet var det såkalte fritidshjem i Norge. De var ikke knyttet til skolen. Mot slutten av 1980-årene ble disse erstattet av SFO. Skolefritidsordningene er lovfestet i opplæringsloven og ble innført i Reform 97, og finansieres med foreldrebetaling, øremerkede statlige tilskudd til kommunene og eventuelle lokale tilskudd.
I Oslo ble tilbudet omorganisert i 2008, og navnet endret til Aktivitetsskolen.
Mispilodes

Utseende

Nokså små, tettbygde, mørkt brunlige trebukker. Oversiden er kledt med oppstående hår. Pronotum er tønneformet, dekkvingene jevnbrede.

Levevis

Disse billene har larver som lever i død ved.

Utbredelse

Det lever én art på Andamanene og én på Borneo, de øvrige lever på Filippinene.
Rainer Stange

Oppvekst og utdannelse

Stange er oppvokst i Ramnes i Re og utdannet landskapsarkitekt fra Norges miljø- og biovitenskapelige universitet (NMBU), tidligere Universitetet for miljø- og biovitenskap og Landsbrukshøgskolen i Ås, og École Nationale Supèrieure du Paysage i Versailles.
Alexandra Bech Gjørv

Utdannelse

Gjørv har IB fra United World College of the Atlantic, juridisk embedseksamen fra Universitetet i Oslo i 1990, studerte ved Suffolk University Law School, og tok en Diploma in legal studies ved University of Oxford i 1991. Hun besto New York State Bar exam i 1994 som gir lisens for å praktisere som advokat i den amerikanske delstaten New York.

Arbeid

Gjørv arbeidet i Advokatfirmaet Schjødt og hos Edwards & Angell i Boston, USA. Hun ble ansatt i Norsk Hydro i 1993 og hadde stillinger i ledelsen i Hydros bildelvirksomhet, og hun var direksjonssekretær for konsernet, og jurist ved Hydros juridiske kontor i New York. Hun var fra 2000 til 2005 personaldirektør, og satt samtidig også tre år i konsernledelsen. I 2005 ble hun direktør for Hydros enhet Nye Energiformer, og fortsatte etter fusjonen i StatoilHydros og Statoils Ny energi fram til 2010. Fra 2010 var hun partner i Advokatfirmaet Hjort. Fra 1. januar 2016 er hun konsernsjef i SINTEF.

Styreroller

Gjørv har vært styremedlem i Schibsted og stiftelsen Sintef. I 2010 ble hun utnevnt til nestleder i NRKs styre, et verv hun trakk seg fra før hun ble utnevnt til leder i 22. juli-kommisjonen. Senior Vice President in Statoil ASA. Styremedlem i Norske-Skog fra 2010 til 2012. Styreleder i Eidsiva Energi fra 2012 til 2014. Gjørv var styremedlem i det franske Technip-konsernet fra 2012 til 2017. Gjørv ble valgt til styreleder i Hafslund-Eco i 2018.

22. juli-kommisjonen

I 2011-2012 ledet hun  22. juli-kommisjonen som ble oppnevnt av regjeringen Stoltenberg for å gjennomgå og trekke lærdom fra terrorangrepene på regjeringskvartalet og Utøya 22. juli 2011. Den 13. august 2012 fremla Gjørv rapporten fra 22. juli-kommisjonen.

Privatliv

Alexandra Bech Gjørv er datter av journalist og programleder Toppen Bech og Alex Bech. Hun er gift med Espen Gjørv, sønn av politikeren Inger Lise Gjørv og Ole Andreas Gjørv. Sammen eier de Gjørv-familiens slektsgård, Gjørv gård på Inderøy i Nord-Trøndelag.
Krontraner

Taksonomi

Tranefamilien består av to distinkte underfamilier; krontraner (Balearicinae) og egentlige traner (Gruinae), som ble initiert etter en studie av Krajewski (1989) og støttes av flere. Fossile funn daterer Balearicinae tilbake til eocen (54–37 millioner år før vår tidsregning), og så mange som elleve arter er kjent fra Europa og Nord-Amerika de siste 50 millioner årene. De to eneste nålevende artene er imidlertid endemiske for Afrika og tåler ikke kulde, noe som har ført til at forskerne tror at et kaldere klima kan ha ført til at andre arter i denne underfamilien døde ut andre steder i verden under istidene.
Artene ble tidligere regnet som varianter av samme art, men studier fra nyere tid antyder at det er mer korrekt å betrakte dem som nært beslektede selvstendige arter, basert på forskjeller avdekket med elektroforese og forskjeller i fjærdrakten, vokaliseringen og genetikken.

Beskrivelse

Slekten består av to arter med to taxa i hver. Begge artene karakteriseres av ei storslått strålignende prydfjærkrone og ei mer prangende, løs (flagrende) og mer fargerik fjærdrakt enn det andre traner har. Primærfagene er sort og hvit og nyanser av grått, med innslag av gult. Dekkfjæra på nedre del av halsen og fremre del kroppen er dessuten svært lange og løse (flagrende) i forhold til hos andre traner, og når fuglene bruser med fjæra gir det dem et eiendommelig utseende. Også halsen skiller seg fra andre traner, gjennom og være mer S-formet. Dette bidrar til at kalleropene fra disse tranene også klart skiller seg fra alle andre traner. De er mer primitive (mindre kompliserte). Vingene er brede og lange og hovedsakelig hvite, men vingene har også fjær med en blanding av en rekke andre farger. De innerste armsvingfjærene er modifiserte (forlenget) og danner en stuss som gir fuglene et strutselignende utseende, når vingene er sammenslåtte. Svingfjærene er sorte og skulderdekkfjærene er hvite.
Hodepryden, som kan variere noe i størrelse, sitter i bakkant av hodet og består av stive fjær med lange, tynne og vridde blekgule til gyllegule fjærstråler, som stritter rett ut og blir mørke mot tuppene. Hver av strålene har kun et fåtall mørke bistråler, som nærmest ligner sort spindelvev. Når fuglene flyr legges hodepryden bakover. Hvilken funksjonen pryden tjener er uvisst, men siden begge kjønn bærer den er det neppe av seksuell karakter. Issen og pannen er dekket med tette, korte sorte fjær, som gir fuglene en «hårlignende sveis». Begge artene har dessuten en stor og dominerende, kontrastfarget (avhengig av arten, enten hovedsakelig hvit med rødt i toppen eller hvit og rosa) bar hudflekk på kinnene, som sitter bakenfor av øynene og rekker fra issen til undersiden av underkjeven. Huden rundt og frammenfor øynene mot nebbroten er sort og bar. Nebbet er sort og relativt kort for traner. Øynene har lys røykblå eller gråhvit iris. Begge artene har dessuten bar, rød strupesekk.
Krontranene representerer den eldste linjen med nålevende traner, og er de eneste tranene som har føtter utrustet for å vagle seg på greiner. Krontraner har nemlig lang baktå (hallux) som kan gripe rundt greiner og lignende.
NORML

National Organization for the Reform of Marijuana Laws (NORML) er en organisasjon som ble startet i USA i 1970. Organisasjonen har som mål å legalisere cannabis. NORML sørget raskt for avkriminalisering av mindre mengder cannabis i elleve stater, og betydelig lavere straffer i alle de andre. Siden har NORML fortsatt arbeidet også på internasjonalt plan.
The NORML Foundation, som ble stiftet i 1997, sponser annonsekampanjer som skal opplyse om cannabis. De yter også juridisk hjelp, foretar undersøkelser og forsker på cannabis.
Den norske organisasjonen NORMAL er en av fire undergrupper av NORML.
Arealplanlegging

Arealplanlegging er en del av kommunenes planarbeid og foregår på flere ulike nivåer. På overordnet nivå ligger kommuneplanens arealdel, mens reguleringsplaner lages på detaljnivå, gjerne i forbindelse med utbyggingsprosjekter. 
På et mellomliggende nivå fungerer kommunedelplaner, som enten kan gjelde geografisk avgrensede deler av kommunen, eller bestemte temaer, f.eks. kulturminnevern. 
Arealplanleggingen styres etter plan- og bygningsloven.
I dag kan man studere arealplanlegging og by- og regionplanlegging i Norge ved  Institutt for by- og regionplanlegging på Norges miljø- og biovitenskapelige universitet, Institutt for urbanisme og landskap ved Arkitektur- og designhøgskolen i Oslo og Institutt for byforming og planlegging ved Norges teknisk-naturvitenskapelige universitet. I tillegg kan man studere byplanlegging ved Universitetet i Stavanger.
Régence

Régence (opprinnelig et fransk ord som betyr regent ) er en periode i fransk historie mellom 1715 og 1723, da kong Louis XV var mindreårig og landet ble styrt av en regent, Filip II av Orléans, Louis XIV nevø.

Kultur

Régence-perioden markerer slutten for Versailles som politisk maktsentrum. Regentens hoff var i Palais Royal i Paris. Perioden markerer også starten for salongene i Paris som kulturelle sentre. Dette var møteplasser for intellektuelle og sentrum for en diskret, liberal motstand mot offisiell politikk. I salongene kunne aristokratene også lettere få omgang med høyborgerskapet i den nye atmosfæren preget av avslappende dekorum, behag og intimitet.

Kunsthistorie

I kunsten regnes Régence-stil som en tidlig form for rokokko, slik man eksempelvis ser det i maleriene til Antoine Watteau (1684–1721). Perioden regnes fra rundt 1700 og noen tiår fremover. Man finner Régence-stil i Norge rundt 1710. Stilen preget perioden fram til rokokkoen kom for fullt rundt 1750.
Roach! (album)

Roach! er et musikkalbum med Cockroach Clan, utgitt i 1995. Dette er punkernes debutalbum.
Jordskjelvstasjon

Norsk forskning

NORSAR opererer Norwegian National Data Center (NDC), som får data fra seks norske stasjoner, som er med i International Monitoring System (IMS). Disse dataene overføres til International Data Centre (IDC) i Wien.
Jürgen Ponto

Liv

Ponto tilhørte en kjøpmannsfamilie fra Hamburg. Etter jusstudiene ble han, 36 år gammel, husjurist i Dresdner Bank. 43 år gammel ble han styreformann i samme bank. Ponto var spesielt opptatt av å utvide bankens internasjonale forretningsforbindelser. I tillegg fungerte han som rådgiver for kansler Helmut Schmidt. Hans fremtredende stilling i den tyske bankverdenen gjorde ham til et fristende mål for RAF.
Den 29. juli 1977 ringte Susanne Albrecht, den 26 år gamle datteren av noen av Pontos venner, og ba om å få besøke ham neste dag. Lørdag den 30. juli omkring kl. 17:10 kom hun til hans hjem sammen med to ukjente menn, og Ponto åpnet intetanende døren for dem. I løpet av den første ordvekslingen ble det fort klart at det dreiet seg om et forsøk på å bortføre ham. Det kom til håndgemeng da Ponto satte seg til motverge, og det ble avfyrt fem skudd mot Ponto. Terroristene flyktet, og Ponto døde kort etter på universitetsklinikken i Frankfurt av skadene.
«Frigjøringsbevegelsen» Aktion Roter Morgen påtok seg neste dag ansvaret for ugjerningen, og oppgav Susanne Albrecht, Brigitte Mohnhaupt, Christian Klar og Peter-Jürgen Boock som ansvarlige.
Drapet på Ponto var opptakten til den tyske høsten.
Fredrik IIs sjørett

Fredrik IIs sjørett ble offentliggjort i 1561, under kong Frederik II av Danmark og Norge.
Loven var utarbeidet i København av en offentlig kommisjon, der representanter fra danske og norske handelsbyer var representert. Det meste av innholdet i loven stammer fra Visbys sjørett og fra nordtysk og nederlandsk rett. Den utgjorde senere grunnlaget for det sjørettslige innholdet i Christian Vs danske og norske lov.
Sjøloven skulle gjelde for både Danmark og Norge. Men i farvannet nord for Bergen ble fortsatt Farmannabolken i landsloven benyttet.
Rosenrot (album)

Rosenrot er det tyske industrial metal-bandet Rammsteins femte album. Det ble sluppet internasjonalt i slutten av oktober 2005. Medlemmene i Rammstein har uttalt at albumene Reise, Reise og Rosenrot er søskenalbum, og at de må sees på slik. Eksempel på andre band som har gjort det samme nylig er System of a Down med deres plater Mezmerize og Hypnotize. Man kan allikevel merke at Rammstein har tonet seg ned og utforsket nytt territorium på Rosenrot.
Ingemar Hedenius

Hedenius' ettermæle

Svante Nordin, professor i idé- og kunnskapshistorie i Lund, ga i 2004 ut boken Ingemar Hedenius: en filosof och hans tid.
Han er begravd på Uppsala gamle kirkegård.
Miacider

Viverravidae

Viverravidae (†)
  |--o Raphictis (†)
  |  `-- Raphictis gausion (†)
  |--o Didymictis (Didymictidae) (†)
  |  |-- Didymictis vanclevae (†)
  |  `-- Didymictis protenus (†)
  |?-o Bryanictis (Didymictidae) (†)
  |  |-- Bryanictis microlestes (Didymictis microlestes) (†)
  |  `-- Bryanictis paulus (†)
  |?-o Protictis (Didymictidae) (†)
  |  |-- Protictis paralus (†)
  |  |-- Protictis simpsoni (†)
  |  |-- Protictis minor (†)
  |  `--+-- Protictis haydenianus (Didymictis haydenianus, Didymictis primus) (†)
  |     `--+-- Protictis agastor (†)
  |        `-- Protictis dellensis (†)
  |?- Simpsonictis tenuis (Didymictis tenuis) (†)
  |-- Ictidopappus (†)
  |-- Pristinictis connata (†)
  `--o Viverravus (†)
     |-- Viverravus gracilis (†)
     |-- Viverravus minutus (†)
     `-- Viverravus sicarius (†)
Capella University

Capella University er et kommersielt universitet for online fjernundervisning i Minneapolis, Minnesota i USA. Det ble grunnlagt i 1993.
Capella hadde 2006 i alt 17 203 studenter, og 19 942 i 2007. Skolepengene er på US$ 10 440. Undervisningen gis opp til doktorgradsnivå. Fagkretsen er business, psykologi, samfunnsfag, lærerutdanning, sosiologi og informasjonsteknologi.
Omosarotes

Utseende

Små (opptil 10 millimeter) og nokså spinkle trebukker med antenner som er omtrent så lange som kroppen. På farge er de brunlige til svarte. Kroppsformen er avlang, pronotum er avrundet, gjerne litt lengre enn bredt, uten pigg på sidene. Pronotum er innsnørt i begge ender slik at billene får markert "hals" og "vepsetalje". Dekkvingene er parallellsidige med skarpt rettvinklede "skuldre". Frambeina har tykke lår som kan har noen skarpe pigger.

Utbredelse

Slekten er utbredt i Mellom- og Sør-Amerika.
Grupiara (slekt)

Utseende

En middelsstor, slank, helmørk trebukk med grønnlig metallglans. Antennene er omtrent så lange som kroppen. Pronotum er tønneformet. Dekkvingene er nesten jevnbrede og når til bakkroppsspissen. Beina er nokså lange og tynne, lårene klubbeformede.

Utbredelse

Arten er utbredt i Argentina, Paraguay, Bolivia og Brasil.
Dolomiten

Dolomiten er den eldste og største av de tyskspråklige Syd-Tirolske dagsavisene. Den ble grunnlagt i 1882 under navnet Der Tiroler. Hovedkontoret ligger i Bozen/Bolzano.
Avisen er kristelig-katolsk preget, og går sterkt inn for de tysk- og ladinskspråklige minoritetenes rettigheter i Italia. Avisen selges hovedsakelig i Syd-Tirol, men også i større byer i Midt- og Nord-Italia og i Innsbruck, Wien og München.
Avisen har et opplag på inntil 80 000 daglige eksemplarer. Av leserne har ca. 65 % tysk som morsmål. En tredjedel av opplaget selges i abonnement og resten i løssalg.
Blasfemi

Blasfemi (fra gresk blasphemein, «å snakke stygt om») betegner gudsbespottelse, men også annen nedsettende eller foraktelig tale om det som (av noen) anses hellig.
Gjennom alle tider har de forskjellige religioner og deres talspersoner (prester eller lærde) forsøkt å beskytte seg mot angrep i form av hån og spott. Om noe er blasfemisk vil derfor være avhengig av ens livssynsmessige ståsted. For noen vil enhver kritisk ytring om den egne religionen være å anse som blasfemi. Også ateistiske posisjoner kan derfor oppfattes som blasfemiske. Blasfemianklager kan derfor brukes til å begrense mange former for religionskritikk, særlig satire.

Historikk

Blasfemi er omtalt i Bibelen, blant annet i Andre Moseboks kapittel 22, vers 28, der det står «Gud skal du ikke spotte, og en høvding i ditt folk skal du ikke forbanne.».
Historisk har det vært meget strenge straffer for blasfemi innenfor de forskjellige religioner. Innenfor jødedommen kunne man bli steinet, i kristendommen har man blant annet risikert å bli brent. Også innenfor islam risikerer man dødsstraff, noe som til en viss grad fortsatt praktiseres i enkelte land. I eksempelvis Saudi-Arabia kan bruk av dødsstraff bli (og blir) utført for en rekke lovovertredelser, blant annet for blasfemi, og kan bli utført ved halshogging med sverd, eller mer sjelden ved en eksekusjonspelotong, og noen ganger ved steining. Fortsatt er blasfemi straffbart i mange land, om enn ikke nødvendigvis belagt med dødsstraff.

Blasfemianklager

En lang rekke forfattere er blitt beskyldt for å være blasfemiske. Blant dem er verdensberømte navn som den britiske dramatikeren og ateisten Christopher Marlowe (1564–1593), Diderot, Shelley, Heine og Mark Twain. August Strindberg ble anklaget for blasfemi på grunnlag av novellesamlinga «Giftas» fra 1884. Den østerrikske dramatikeren Peter Turrini (født 1944) har brukt grov blasfemi og sjokkerende effekter i flere av sine skuespill. Også franskmannen Pierre Guyotat (født 1940) har forsøkt å provosere samfunnet med blasfemi. Den spanske forfatteren Fernando Arrabal (født 1932) ble fengslet av spanske myndigheter i 1967 anklaget for gudsbespottelse og forakt for fedrelandet. Mest kjent i nyere tid er imidlertid den indisk-britiske forfatteren Salman Rushdie. Hans roman Sataniske vers fra 1988 er av mange muslimer betraktet som et blasfemisk hån mot profeten Muhammed. I 1989 utstedte derfor den iranske religiøse lederen Ayatollah Khomeini en fatwa i form av en verdensomspennende dødsdom over Rushdie.
Maxim Berghianu

Liv

Berghianu ble medlem av Kommunistpartiet i 1945. I 1955 ble han varamedlem av partiets sentralkomité, og i 1960 fullt medlem, en stilling som han hadde til desember 1989 da den rumenske revolusjonen fant sted. I 1964 ble Berghianu, som i mai 1961 ble hedret med medaljen til ære for det 40. jubileum av stiftelsen av kommunistpartiet, utnevnt til førstesekretær av kommunistpartiet i fylket Cluj.
I desember 1965 ble han, som etterfølger av Roman Moldovan, utnevnt til formann i den statlige plankomisjonen («Comitetului de stat al planificarii») og beholdt denne stillingen til han ble avløst av Manea Mănescu i oktober 1972. Fra april 1969 til oktober 1972 var han også medlem av Romanias forsvarsråd.
Etter en regjeringsommøblering i oktober 1972 var han til mars 1978 minister for levering av teknisk materiale og kontroll av administrasjonen av fast eiendom. Etter ett år som førstesekretær av kommunistpartiet i fylket Ilfov, ble han i januar 1979 utnevnt til statssekretær i Ministeriet for landbruk og matvareindustri med ansvar for matvareindustrien. Berghianu etterfulgte deretter Emil Bobu i mars 1981 som arbeidsminister og hadde denne stillingen til 22. desember 1989.  
Berghianu, som var gift med skuespillerinnen Silvia Popovici (1933–1993), var også dikter og publiserte i 1995 diktsamlingen Râul lui Heraclit og i  2000 Univers incert.
Kenyas flagg

Kenyas flagg ble første gang heist 12. desember 1963. Det er basert på flagget til Kenya African National Union (KANU) som styrte Kenya i nesten 40 år etter løsrivelsen fra Storbritannia. Partiet har svart, rødt og grønt som sine farger. Fargene symboliserer svart flertall, rødt for blod spilt i kampen for frihet og grønt for naturlig velstand. De hvite skillelinjene symboliserer fred. Midt på flagget er det tradisjonelle masaiskjoldet foran to kryssede spyd, som symboliserer forsvaret av alle tingene nevnt ovenfor. 
Flagget er i forholdet 2:3 og benyttes som nasjonalflagg, handelsflagg og statsflagg.

Orlogsflagg

Kenyas orlogsflagget er basert på britiske flaggtradisjoner. Flaggduken er hvit og nasjonalflagget er plassert i kantonen. Til forskjell fra de egentlige white ensign har flagget ikke rødt kors. Et rødt anker er plassert i flaggets frie ende.
Årefjordskipet

Årefjordskipet er restene etter et skip fra middelalderen som ble funnet ved grøfting på gården Gunnarsby ved Årefjorden i Rygge i 1960. Det ble dels undersøkt fram til 1970, deriblant av Arne Emil Christensen. Det var blitt delt i to under grøftingsarbeidet der det ligger 200 m fra sjøen. Fartøyet har ikke blitt utgravet, og det er lite som er kjent om skipet, deriblant størrelsen. En C14-datering tatt fra drevet mellom bordgangene har vist at skipet trolig ble bygd i perioden 1120-1320.
De arkeologiske undersøkelsene var meget begrenset; løse fragmenter og tre bordganger har blitt funnet og dokumentert i grøfta, siden 1991 er funnstedet ansett for å være fredet av Østfold fylkeskommune. Bordgangene har vært klinket med jern mens et spantfragment var festet med trenagler. Årefjordskipet er ikke undersøkt eller utgravet siden 1970 fram til nå (mai 2011).